Πριν από μερικά χρόνια
όταν συμμετείχα στο συνέδριο TED στο Λονγκ Μπιτς,
γνώρισα την Χάριετ.
Είχαμε γνωριστεί διαδικτυακά πιο πριν
-όχι με τον τρόπο που νομίζετε.
Συστηθήκαμε επειδή και οι δυο γνωρίζαμε την Λίντα Έιβυ,
μία από τις ιδρύτριες της πρώτης διαδικτυακής εταιρίας προσωπικής γονιδιωματικής.
Επειδή μοιραστήκαμε τις γενετικές μας πληροφορίες με την Λίντα,
μπόρεσε να δει ότι η Χάριετ κι εγώ
μοιραζόμασταν ένα πολύ σπάνιο τύπο μιτοχονδριακού DNA
-τον απλότυπο K1a1b1a-
που σήμαινε ότι ήμασταν μακρινοί συγγενείς.
Στην πραγματικότητα μοιραζόμαστε την ίδια γενεαλογία με τον Όζι τον άνθρωπο τον πάγων.
Ο Όζι, η Χάριετ κι εγώ.
Αφού βρισκόμαστε στο σήμερα, ξεκινήσαμε τη δική μας ομάδα στο Facebook.
Είσαστε όλοι ευπρόσδεκτοι.
Όταν γνώρισα την Χάριετ αυτοπροσώπως την επόμενη χρονιά στο συνέδριο TED,
είχε μπει στο διαδίκτυο και παρήγγειλε τα μπλουζάκια μας με χαρούμενους απλότυπους.
(Γέλια)
Τώρα, γιατί σας λέω αυτή την ιστορία
και τι έχει να κάνει με το μέλλον της υγείας;
Ο τρόπος που γνώρισα τη Χάριετ είναι στην πραγματικότητα ένα παράδειγμα
του πώς η αξιοποίηση διεπιστημονικών,
εκθετικά αναπτυσσόμενων τεχνολογιών
επηρεάζει το μέλλον της υγείας και της ευεξίας μας
-απ' την ανάλυση γονιδίων χαμηλού κόστους
έως την ικανότητα για ισχυρή βιοπληροφορική
και την σύνδεση του Διαδικτύου και των κοινωνικών δίκτύων.
Σήμερα θα ήθελα να μιλήσω
για την κατανόηση αυτών των εκθετικών τεχνολογιών.
Συχνά σκεφτόμαστε γραμμικά.
Αλλά αν το σκεφτείτε, αν έχετε ένα νούφαρο
και απλά διαχωρίζεται κάθε μέρα
-δύο, τέσσερα, οκτώ, 16-
σε 15 μέρες θα έχετε 32.000.
Τι νομίζετε ότι θα έχετε σε έναν μήνα; Θα είμαστε στο ένα δισεκατομμύριο.
Έτσι αν αρχίσουμε να σκεφτόμαστε εκθετικά,
βλέπουμε πώς αυτό αρχίζει να επηρεάζει όλες τις τεχνολογίες γύρω μας.
Πολλές από αυτές τις τεχνολογέις -μιλώντας σαν γιατρός και καινοτόμος-
μπορούμε αληθινά ν' αρχίσουμε να τις εκμεταλλευόμαστε
για να επιδράσουμε στο μέλλον της υγείας μας και της υγειονομικής περίθαλψης,
για να αντιμετωπίσουμε πολλές από τις προκλήσεις που έχουμε στον τομέα της υγείας σήμερα,
που κυμαίνονται απ' τις πραγματικά εκθετικές δαπάνες
στην γήρανση του πληθυσμού,
τον τρόπο με τον οποίο δεν χρησιμοποιούμε πολύ καλά την πληροφορία,
τον κατακερματισμό της φροντίδας
και συχνά την πολύ δύσκολη πορεία
της υιοθέτησης της καινοτομίας.
Μιλήσαμε σήμερα λίγο για ένα από τα σημαντικά πράματα που μπορούμε να κάνουμε,
δηλαδή να μετακινήσουμε την καμπύλη στ' αριστερά.
Ξοδεύουμε τα περισσότερα από τα χρήματα μας στο τελευταίο 20% της ζωής.
Τι θα γινόταν αν μπορούσαμε να ξοδέψουμε και να δώσουμε κίνητρα
στο σύστημα υγείας και στους εαυτούς μας
να μετακινήσουμε την καμπύλη στα αριστερά και να βελτιώσουμε την υγεία μας,
αξιοποιώντας και την τεχνολογία;
Την αγαπημένη μου τεχνολογία, ένα παράδειγμα εκθετικής τεχνολογίας,
την έχουμε όλοι στην τσέπη μας.
Αν το καλοσκεφτείτε, πραγματικά βελτιώνονται εντυπωσιακά.
Αυτό είναι το iPhone 4.
Φανταστείτε τι θα μπορεί να κάνει το iPhone 8.
Τώρα, έχω κάποια γνώση σχετικά με αυτό.
Παρακολουθώ τις μετοχές του τμήματος Παθολογίας
ενός νέου ιδρύματος που ονομάζεται Πανεπιστήμιο Singularity
με βάση τη Σίλικον Βάλεϊ.
Κάθε καλοκαίρι συγκεντρώνουμε
περίπου 100 πολύ ταλαντούχους φοιτητές από όλο τον κόσμο.
Κοιτάζουμε αυτές τις εκθετικές τεχνολογίες από Ιατρική, Βιοτεχνολογία,
Τεχνητή Νοημοσύνη, Ρομποτική, Νανοτεχνολογία, Διάστημα
κι ασχολούμαστε με το πώς μπορούμε να δι-εκπαιδεύσουμε
και να τα αξιοποιήσουμε ώστε να επηρεάσουν σημαντικούς ανεκπλήρωτους στόχους.
Επίσης έχουμε επταήμερα προγράμματα διοίκησης.
Τον άλλο μήνα είναι το Future Med (Ιατρική του Μέλλοντος),
ένα πρόγραμμα που βοηθά την δι-εκπαίδευση και την αξιοποίηση τεχνολογιών στην ιατρική.
Τώρα ανέφερα το τηλέφωνο.
Αυτά τα κινητά τηλέφωνα διαθέτουν πάνω από 20.000 διαφορετικές εφαρμογές
-σε σημείο που βγήκε μία από το Ηνωμένο Βασίλειο
όπου μπορείτε να ουρήσετε σε ένα μικρό τσιπάκι που συνδέεται στο iPhone σας
και να ελέγξετε τον εαυτό σας για ένα ΣΜΝ.
Δεν ξέρω αν θα το δοκίμαζα ακόμη, αλλά είναι διαθέσιμο.
Υπάρχουν όλων των ειδών εφαρμογές,
που συγχωνεύουν το τηλέφωνο σας και τη διάγνωσή σας,
για παράδειγμα, μέτρηση του σάκχαρου του αίματος στο iPhone
κι ενδεχομένως αποστολή της στον γιατρό σας
έτσι ώστε να καταλάβουν καλύτερα και να καταλάβετε καλύτερα
το σάκχαρό σας ως διαβητικός.
Πώς, λοιπόν, οι εκθετικές τεχνολογίες καταλαμβάνουν την υγειονομική περίθαλψη.
Ας ξεκινήσουμε με το «γρηγορότερα».
Δεν είναι μυστικό ότι οι υπολογιστές, μέσω του νόμου του Μουρ,
επιταχύνονται όλο και γρηγορότερα.
Έχουμε την δυνατότητα να κάνουμε πιο ισχυρά πράγματα με αυτούς.
Πραγματικά πλησιάζουν, και πολλές φορές ξεπερνούν
την ικανότητα του ανθρώπινου νου.
Αλλά εκεί που νομίζω πως η υπολογιστική ταχύτητα είναι πιο εφαρμόσιμη
είναι στην απεικόνιση.
Η ικανότητα να κοιτάμε μέσα στο σώμα σε πραγματικό χρόνο
με πολύ υψηλή ανάλυση γίνεται πραγματικά απίστευτη.
Στοιβάζουμε πολλαπλές τεχνολογίες -ποζιτρονικές τομογραφίες, αξονικές τομογραφίες
και μοριακή διάγνωση-
για να βρίσκουμε και να ψάχνουμε πράγματα σε διάφορα επίπεδα.
Εδώ θα δείτε την μαγνητική τομογραφία με την υψηλότερη ανάλυση που γίνεται σήμερα,
ανακατασκευασμένο από τον Μαρκ Χόντος, επιμελητή του TEDMED.
Τώρα μπορούμε να δούμε μέσα στον εγκέφαλο
με μία ανάλυση και ικανότητα που δεν ήταν ποτέ πριν διαθέσιμη
και ουσιαστικά μαθαίνουμε πώς ν' ανακατασκευάζουμε
και ίσως ακόμη και ν' ανασχηματίζουμε,
ή να σχεδιάζουμε αντίστροφα, τον εγκέφαλο
ώστε να καταλάβουμε καλύτερα την παθολογία, την ασθένεια και την θεραπεία.
Μπορούμε να κοιτάξουμε μέσα στον εγκέφαλο σε πραγματικό χρόνο με ΛΑΜΣ.
Κατανοώντας αυτό το είδος των διαδικασιών και συνδέσεων,
θα καταλάβουμε τις επιδράσεις της φαρμακευτικής αγωγής ή του διαλογισμού
θα προσωποποιήσουμε καλύτερα και θα κάνουμε πιο αποτελεσματικά,
για παράδειγμα, τα ψυχοτρόπα φάρμακα.
Οι σαρωτές γι'αυτά γίνονται μικρότεροι, λιγότερο δαπανηροί και πιο φορητοί.
Αυτού του είδους η έκρηξη δεδομένων που είναι διαθέσιμη από αυτά
σχεδόν γίνεται μία πρόκληση.
Η σημερινή σάρωση χρειάζεται περίπου 800 βιβλία ή 20 Γιγαμπάιτ.
Η σάρωση σε μερικά χρόνια θα είναι ένα Τεραμπάιτ ή 800.000 βιβλία.
Πώς αξιοποιείς αυτή την πληροφορία;
Ας το κάνουμε πιο προσωπικό. Δεν θα ρωτήσω ποιοι από εσάς έχουν κάνει κολονοσκόπηση,
αλλά αν είστε πάνω από 50, είναι ώρα για την κολονοσκόπηση σας.
Δεν θα θέλατε να αποφύγετε το μυτερό άκρο στο ραβδί;
Τώρα ουσιαστικά υπάρχει μία εικονική κολονοσκόπηση.
Συγκρίνετε αυτές τις δύο εικόνες, και τώρα ως ακτινολόγος,
μπορείτε ουσιαστικά να πετάξετε μέσα στο παχύ έντερο του ασθενή σας
και βελτιώνοντάς το με τεχνητή νοημοσύνη,
ενδεχομένως να εντοπίσετε, όπως βλέπετε εδώ, μία αλλοίωση.
Ίσως να την χάναμε, αλλά χρησιμοποιώντας Τεχνητή Νοημοσύνη κι ακτινολογία μαζί,
μπορούμε να βρούμε αλλοιώσεις που παλαιότερα μας ξέφευγαν.
Και ίσως αυτό να ενθαρρύνει τον κόσμο να κάνει κολονοσκοπήσεις
που ειδάλλως δεν θα έκαναν.
Να ένα παράδειγμα αυτής της αλλαγής προτύπου.
Κινούμαστε προς αυτή τη διαβάθμιση της Βιοϊατρικής, της Πληροφορικής, της Ασύρματης
και, θα έλεγα, τώρα Κινητής Τεχνολογίας -αυτή την εποχή της Ψηφιακής Ιατρικής.
Έτσι, ακόμη και το στηθοσκόπιο μου τώρα είναι ψηφιακό.
Φυσικά, υπάρχει μία εφαρμογή γι'αυτό.
Κινούμαστε, προφανώς, στην εποχή του καταγραφέα.
Έτσι το φορητό υπερηχογράφημα
βασικά ξεπερνά και υποκαθιστά το στηθοσκόπιο.
Αυτά είναι τώρα σ' ένα σημείο τιμής
-αυτό που ήταν 100.000 ευρώ ή μερικές εκατοντάδες χιλιάδες δολάρια-
για περίπου 5.000 δολάρια, μπορώ να έχω τη δύναμη
μίας πολύ ισχυρής διαγνωστικής συσκευής στο χέρι μου.
Τώρα συγχωνεύοντάς το με την έλευση των ηλεκτρονικών ιατρικών αρχείων-
στις Ηνωμένες Πολιτείες, είμαστε ακόμα λιγότερο από 20% ηλεκτρονικά.
Εδώ στην Ολλανδία, νομίζω ότι είναι περισσότερο από 80%.
Αλλά τώρα που στρεφόμαστε στην συγχώνευση ιατρικών δεδομένων,
διαθέτοντάς τα σε ηλεκτρονική μορφή,
μπορούμε να πληθοπορίσουμε αυτή την πληροφορία.
Ως ιατρός, μπορώ να έχω πρόσβαση στα δεδομένα των ασθενών μου όπου κι αν βρίσκομαι
απλά μέσω της κινητής συσκευής μου.
Τώρα, φυσικά, είμαστε στην εποχή του iPad, ακόμη και του iPad 2.
Μόλις τον προηγούμενο μήνα η πρώτη εγκεκριμένη εφαρμογή από την Υπηρεσία
Τροφίμων και Φαρμάκων εγκρίθηκε ώστε να επιτρέψει στους ακτινολόγους
να κάνουν πραγματική διάγνωση με τέτοια είδη συσκευών.
Σίγουρα, οι γιατροί του σήμερα, συμπεριλαμβανομένου κι εμού,
βασιζόμαστε τελείως σε αυτές τις συσκευές.
Κι όπως είδατε πριν μόλις ένα μήνα περίπου,
ο Γουάτσον από την IBM κερδίσε τους δύο πρωταθλητές στο «Jeopardy.»
Έτσι θέλω να φανταστείτε όταν σε λίγα χρόνια,
όταν αρχίσουμε να εφαρμόζουμε αυτήν την πληροφορία που βασίζεται στο «νέφος»,
όταν θα έχουμε τον Τεχνητά Νοήμοντα ιατρό και θα αξιοποιούμε τους εγκεφάλους μας
για διασύνδεση, για να παίρνονται αποφάσεις και για διαγνωστικά
σ' ένα επίπεδο που δεν έχει ξαναγίνει.
Ήδη σήμερα, σε πολλές περιπτώσεις δεν χρειάζεται να πάτε στο γιατρό σας.
Μόνο για περίπου το 20% των πραγματικών επισκέψεων πρέπει να ακουμπήσουν τον ασθενή.
Τώρα είμαστε στην εποχή των εικονικών επισκέψεων
-από το είδος των επισκέψεων τύπου Skype που μπορείτε να κάνετε με την American Well,
έως την Cisco που έχει αναπτύξει ένα πολύ περίπλοκο σύστημα παρουσίας υγείας.
Η ικανότητα να αλληλεπιδράς με τον παροχέα υπηρεσιών υγείας σας είναι διαφορετική.
Σήμερα αυτά αυξάνονται ακόμη κι από τις συσκευές μας.
Εδώ η φίλη μου η Τζέσσικα μου έστειλε μια φωτογραφία από την πληγή στο κεφάλι της
έτσι μπορώ να την γλιτώσω απ' τα επείγοντα -μπορώ να κάνω κάποιες διαγνώσεις.
Ή ίσως να μπορέσουμε να αξιοποιήσουμε την σημερινή τεχνολογία
των παιχνιδιών, όπως το Kinect της Microsoft,
και να αλλάξουμε την λειτουργία για να ενεργοποιήσουμε την διάγνωση,
για παράδειγμα, στη διάγνωση εγκεφαλικού επεισοδίου,
χρησιμοποιώντας απλή ανίχνευση κίνησης, με συσκευές εκατοντάδων δολαρίων.
Μπορούμε τώρα πραγματικά να επισκεφθούμε τους ασθενείς μας ρομποτικά
αυτό είναι το RP7, αν είμαι αιματολόγος,
να επισκεφθουμε μια άλλη κλινική, να επισκεφθούμε ένα νοσοκομείο.
Αυτά θα βελτιωθούν με μια ολόκληρη σουίτα εργαλείων που βρίσκονται τώρα στο σπίτι.
Έτσι φανταστείτε ότι έχουμε ήδη ασύρματες ζυγαρίες.
Μπορείτε ν' ανεβείτε στην ζυγαριά.
Μπορείτε να τουιτάρετε το βάρος στους φίλους σας και μπορούν να σας ελέγχουν.
Έχουμε ασύρματες μανσέτες αρτηριακής πίεσης.
Συγκεντρώνεται μια ολόκληρη γκάμα τέτοιων τεχνολογιών.
Έτσι, αντί να φορούν αυτές τις αδέξιες συσκευές, μπορούμε να βάλουμε ένα απλό έμπλαστρο.
Αυτό αναπτύχθηκε από συναδέλφους στο Πανεπιστήμιο του Στάνφορντ, ονομάζεται iRhythm
υποσκελίζει εντελώς την προηγούμενη τεχνολογία σε πολύ χαμηλότερη κοστολόγηση
με πολύ μεγαλύτερη αποτελεσματικότητα.
Τώρα είμαστε επίσης στην εποχή, σήμερα, του ποσοτικού εαυτού.
Οι καταναλωτές τώρα μπορούν να αγοράσουν συσκευές εκατό δολαρίων,
όπως αυτό μικρό FitBit.
Μπορώ να μετρήσω τα βήματα μου, τις θερμίδες που καίω.
Μπορώ να έχω μια εικόνα γι'αυτά σε καθημερινή βάση.
Μπορώ να τα μοιραστώ με τους φίλους μου, με το γιατρό μου.
Θα βγουν ρολόγια που θα μετρούν τον καρδιακό ρυθμό σας, τα Zeo που παρακολουθούν τον ύπνο,
μία ολόκληρη σουίτα εργαλείων που μπορούν να σας επιτρέπουν
ν' αξιοποιήσετε και να έχετε εικόνα της υγείας σας.
Όπως έχουμε αρχίσει να ενσωματώνουμε αυτές τις πληροφορίες,
θα ξέρουμε καλύτερα τι να κάνουμε με αυτές και πώς να έχουμε καλύτερη εικόνα
στις παθολογίες μας, την υγεία και την ευεξία.
Σήμερα υπάρχουν ακόμη και καθρέφτες που μπορούν να πιάσουν τον σφυγμό σας.
Θα έλεγα, στο μέλλον, θα φοράμε συσκευές
που θα μας παρακολουθούν 24 ώρες το 24ωρο.
Όπως ακριβώς έχουμε το σύστημα OnStar στα αυτοκίνητα,
το κόκκινο φως σας μπορεί να ανάψει -όμως δεν θα λέει «Ελέγξτε την μηχανή».
Θα είναι ένα φωτάκι «Ελέγξτε το σώμα σας»
και πηγαίνετε και φροντίστε το.
Ίσως σε λίγα χρόνια, θα κοιτάτε στον καθρέφτη σας
και θα σας κάνει διάγνωση.
(Γέλια)
Όσοι από εσάς έχετε πιτσιρίκια στο σπίτι,
δεν θα θέλατε να έχει την ασύρματη πάνα που να υποστηρίζει ...
νομίζω παραείναι περισσότερες πληροφορίες απ'ότι χρειάζεστε.
Αλλά θα έρθει.
Έχουμε ακούσει πολλά σήμερα σχετικά με τη νέα τεχνολογία και τη σύνδεση.
Νομίζω ότι ορισμένες απ' αυτές τις τεχνολογίες
θα μας επιτρέψουν να συνδεθούμε περισσότερο με τους ασθενείς μας,
και να έχουμε περισσότερο χρόνο
και να κάνουμε τα σημαντικά στοιχεία της ιατρικής με ανθρώπινο άγγιγμα,
όπως θα έχουν βελτιωθεί από αυτά τα είδη των τεχνολογιών.
Τώρα έχουμε μιλήσει για βελτίωση του ασθενή, σε κάποιο βαθμό.
Τι θα λέγατε για βελτίωση του γιατρού;
Τώρα είμαστε στην εποχή της υπερ-ενεργοποίησης του χειρουργού,
που τώρα μπορεί να πάει στο εσωτερικό του σώματος
και να κάνει πράγματα με την ρομποτική χειρουργική, η οποία είναι εδώ σήμερα,
σε ένα επίπεδο που δεν ήταν δυνατό
ακόμα και πέντε χρόνια πριν.
Τώρα αυτό βελτιώνεται με περαιτέρω επίπεδα τεχνολογίας
όπως επαυξημένης πραγματικότητας.
Έτσι, ο χειρουργός μπορεί να δει μέσα στον ασθενή, μέσα από το φακό τους,
πού είναι ο όγκος, πού είναι τα αιμοφόρα αγγεία.
Αυτό μπορεί να ενσωματωθεί με την υποστήριξη αποφάσεων.
Ένας χειρουργός στη Νέα Υόρκη μπορεί να βοηθήσει έναν χειρούργό στο Άμστερνταμ, για παράδειγμα.
Περνάμε σε μια εποχή
χειρουργικής χωρίς ουλές που ονομάζεται NOTES,
όπου το ρομποτικό ενδοσκόπιο μπορεί να βγει από το στομάχι
και τραβήξει προς τα έξω τη χοληδόχο κύστη
τελείως χωρίς ουλές και ρομποτικά.
Ονομάζεται NOTES, κι έρχεται
-χειρουργική επέμβαση χωρίς ουλές,
μέσω της ρομποτικής χειρουργικής.
Τώρα, τι λέτε για τον έλεγχο άλλων στοιχείων;
Για όσους έχουν αναπηρίες -τους παραπληγικούς-
εκεί είναι η εποχή της διεπαφής εγκεφάλου-υπολογιστή ή BCI,
όπου έχουν τοποθετούνται τσιπάκια στον κινητικό φλοιό
εντελώς τετραπληγικών ασθενών
και μπορούν να ελέγξουν έναν κέρσορα ή μια αναπηρική καρέκλα ή ένα ρομποτικό βραχίονα.
Αυτές οι συσκευές γίνονται όλο και μικρότερες
και μπαίνουν σε όλο και περισσότερους από αυτούς τους ασθενείς.
Είναι ακόμα σε κλινικές δοκιμές, αλλά φανταστείτε όταν μπορούμε να τα συνδέσουμε,
για παράδειγμα, στο καταπληκτικό βιονικό άκρο,
όπως το βραχίονα DEKA που χτίστηκε από τον Ντην Κέιμαν και τους συναδέλφους,
ο οποίος έχει 17 βαθμούς κίνησης και ελευθερίας
και μπορεί να επιτρέψει στο άτομο που έχει χάσει ένα άκρο
να έχουν πολύ υψηλότερα επίπεδα επιδεξιότητας ή ελέγχου
από ό, τι είχαν στο παρελθόν.
Έτσι πραγματικά περνάμε στην εποχή της "φορετής" ρομποτικής.
Αν δεν έχετε χάσει ένα άκρο -είχετε για παράδειγμα ένα εγκεφαλικό επεισόδιο-
μπορείτε να φορέσετε αυτά τα βελτιωμένα άκρα.
Ή αν είστε παραπληγικός -όπως τα παιδιά που έχω επισκευτεί
στο Berkley Bionics- έχουν αναπτύξει τα eLEGS.
Έβγαλα αυτό το βίντεο την περασμένη εβδομάδα. Εδώ είναι ένας παραπληγικός ασθενής
που περπατά φορώντας αυτούς τους εξωσκελετούς.
Ειδάλλως είναι απολύτως καθηλωμένος σε μία αναπηρική πολυθρόνα.
Τώρα, αυτή είναι η πρώιμη εποχή της φορετής ρομποτικής.
Νομίζω ότι αξιοποιώντας αυτά τα είδη των τεχνολογιών,
θα αλλάξουμε τον ορισμό της αναπηρίας
σε ορισμένες περιπτώσεις να είναι υπέρ-ικανότητα ή υπέρ-δυνατότητα.
Αυτή είναι η Έιμι Μάλινς, που έχασε τα κάτω άκρα της όταν ήταν μικρή,
κι ο Χιου Ηερ, ο οποίος είναι καθηγητής στο MIT
που έχασε τα άκρα του σε ένα ορειβατικό ατύχημα.
Τώρα και οι δύο σκαρφαλώνουν καλύτερα, κινούνται πιο γρήγορα, κολυμπούν διαφορετικά
με τα προσθετικά τους άκρα από εμάς, τα άτομα χωρίς αναπηρία.
Τι θα λέγατε για άλλα εκθετικά;
Σαφώς η τάση της παχυσαρκίας πηγαίνει εκθετικά προς τη λάθος κατεύθυνση,
μεταξύ άλλων και με τεράστιο κόστος.
Αλλά η τάση στην ιατρική, στην πραγματικότητα, είναι να μικραίνουν εκθετικά.
Έτσι μερικά παραδείγματα: είμαστε πλέον στην εποχή
του «Φανταστικού ταξιδιού,» το iPill.
Μπορείτε να καταπιείτε αυτή την πλήρως ενσωματωμένη συσκευή.
Μπορεί να βγάλει φωτογραφίες από το γαστρεντερικό σας σύστημα,
να βοηθήσει στη διάγνωση και τη θεραπεία καθώς κινείται μέσω του γαστρεντερικού σωλήνα σας.
Έχουμε και ακόμη μικρότερα μικρο-ρομπότ
που τελικά θα μετακινούνται και πάλι αυτόνομα μέσω του συστήματος σας
και είναι σε θέση να κάνουν πράγματα που δεν μπορούν οι χειρουργοί
με πολύ λιγότερο επεμβατικό τρόπο.
Μερικές φορές μπορούν ν' αυτοσυναρμολογηθούν μέσα στο γαστρεντερικό σας σύστημα
και να ενισχυθούν μέσα σ' αυτήν την πραγματικότητα.
Από την πλευρά της καρδιάς, οι βηματοδότες γίνονται όλο και μικρότεροι
κι ευκολότεροι στην τοποθέτηση,
έτσι δεν χρειάζεται να εκπαιδεύσετε έναν επεμβατικό καρδιολόγο για να τα τοποθετήσετε.
Οι τηλεμετρήσεις θα γίνονται ασύρματα στις κινητές συσκευές σας
έτσι μπορείτε να πάτε κάπου και να γίνεται η παρακολούθηση από απόσταση.
Αυτά συρρικνώνονται ακόμη περισσότερο.
Εδώ είναι ένα που είναι στην προτυποποίηση από την Medtronic και είναι μικρότερο από μια δεκάρα.
Τεχνητοί αμφιβληστροειδείς· μπορούμε να βάλουμε αυτές τις συστοιχίες
στο πίσω μέρος του οφθαλμικού βολβού για να βλέπουν οι τυφλοί.
Ακόμη σε πρώιμες δοκιμές, αλλά κινείται προς το μέλλον.
Αυτά θα αλλάξουν το παιχνίδι.
Ή, για όσους από εμάς έχουν όραση,
τι λέτε για το «φακό επαφής υποβοηθούμενης διαβίωσης»;
Με Bluetooth, WiFi -στέλνει με ακτίνες εικόνες στο μάτι σας.
Τώρα, αν έχετε πρόβλημα να διατηρήσετε την διατροφή σας,
ίσως να βοηθούσε να έχετε επιπλέον εικόνες
που σας υπενθυμίζουν πόσες θερμίδες θα πάρετε.
Τι λέτε για την δυνατότητα του παθολόγου να χρησιμοποιήσει
και πάλι το κινητό του για να δεί σε μικροσκοπικό επίπεδο και να βάλει
τα δεδομένα πίσω στο «νέφος» και να κάνει καλύτερη διάγνωση;
Στην πραγματικότητα, ολόκληρη η εποχή της εργαστηριακής ιατρικής
αλλάζει εντελώς.
Τώρα μπορούμε να αξιοποιήσουμε την μικρορευστομηχανική
όπως αυτό το τσιπ από τον Στηβ Κουέικ στο Πανεπιστήμιο του Στάνφορντ.
Η μικρορευστομηχανική μπορεί να αντικαταστήσει ένα ολόκληρο εργαστήριο τεχνικών.
Βάζοντας το σε ένα τσιπ, μπορούμε να κάνουμε χιλιάδες εξετάσεις
στο σημείο της περίθαλψης, οπουδήποτε στον κόσμο.
Αυτό πραγματικά θα αξιοποιήσει την τεχνολογία
στις αγροτικές και υπο-εξυπηρετούμενες περιοχές
και θα επιτρέψει να γίνονται εξετάσεις χιλιάδων δολαρίων για δεκάρες
και στο σημείο της περίθαλψης.
Εάν ακολουθήσουμε το μικρό μονοπάτι λίγο παραπέρα,
περνάμε από την εποχή της νανοϊατρικής,
την ικανότητα να κάνουν τις συσκευές πολύ μικρές
στο σημείο όπου μπορούμε να σχεδιάσουμε ερυθρά αιμοσφαίρια
ή μικρορομπότ που θα παρακολουθούν το κυκλοφορικό σύστημα ή το ανοσοποιητικό σύστημα,
ή ακόμη κι εκείνα που θα μπορούν να καθαρίσουν τους θρόμβους από τις αρτηρίες μας.
Τώρα τι θα λέγατε για εκθετικά φθηνότερα;
Δεν είναι κάτι που συνήθως σκεφτόμαστε για την εποχή της ιατρικής,
αλλά οι σκληροί δίσκοι κόστιζαν 2.500 ευρώ για 10 Μέγαμπαϊτ- εκθετικά φθηνότερα.
Τώρα, περί γονιδιωματικής
το γονιδίωμα κόστιζε περίπου ένα δισεκατομμύριο δολάρια
περίπου 10 χρόνια πριν όταν πρωτοβγήκε.
Τώρα πλησιάζουμε ένα γονιδίωμα των χιλίων δολαρίων
-κατά πάσα πιθανότητα σε ένα με δύο χρόνια, ένα γονιδίωμα εκατό δολαρίων.
Τι θα κάνουμε με τα γονιδιώματα των εκατό δολαρίων;
Σύντομα θα έχουμε εκατομμύρια από αυτές τις εξετάσεις διαθέσιμες.
Τότε θα γίνει ενδιαφέρον, όταν θ' αρχίσουμε να πληθοπορίζουμε αυτές τις πληροφορίες.
Μπαίνουμε στην εποχή της αληθινά εξατομικευμένης ιατρικής
-το σωστό φάρμακο για το σωστό άτομο τη σωστή στιγμή-
αντί γι' αυτό που κάνουμε σήμερα, που είναι το ίδιο φάρμακο για όλους
-ένα είδος υπερπαραγωγής φαρμάκων,
που δεν δουλεύουν σε σας, το άτομο.
Πολλές διαφορετικές εταιρείες εργάζονται για την αξιοποίηση αυτών των προσεγγίσεων.
Θα σας δείξω ένα απλό παράδειγμα, πάλι από το 23andMe.
Τα δεδομένα μου δείχνουν ότι έχω σχετικά έναν μέσο όρο κινδύνου
για να νοσήσω από εκφύλιση της ωχράς κηλίδας, ένα είδος τύφλωσης.
Αλλά αν πάρω αυτά τα ίδια δεδομένα, το φορτώσω στο deCODEme,
μπορώ να δω τον κίνδυνο για διαβήτη τύπου 2.
Έχω σχεδόν διπλάσιο κίνδυνο για διαβήτη τύπου 2.
Ίσως να θέλω να προσέξω πόσο επιδόρπιο τρώω στο μεσημεριανό διάλειμμα, παράδειγμα.
Θα μπορούσε να αλλάξει την συμπεριφορά μου.
Η αξιοποίηση των γνώσεών μου στην φαρμακογονιδιωματική:
πώς τα γονίδιά μου ρυθμίζουν, τι κάνουν τα φάρμακα μου
και τι δόσεις χρειάζομαι, θα γίνουν όλο και πιο σημαντικά,
κι όταν θα είναι στα χέρια του ατόμου και του ασθενή,
θα κάνουν τη δοσολογία και την επιλογή φαρμάκων καλύτερες.
Έτσι και πάλι, δεν είναι μόνο τα γονίδια, είναι πολλές λεπτομέρειες
-οι συνήθειές μας, η περιβαλλοντική μας έκθεση.
Πότε ήταν η τελευταία φορά που ο γιατρός σας σάς ρώτησε που ζείτε;
Γεωιατρική: το πού ζείτε, σε τι έχετε εκτεθεί,
μπορεί να επηρεάσει δραματικά την υγεία σας.
Μπορούμε να καταγράψουμε αυτές τις πληροφορίες.
Έτσι η γονιδιωματική, η πρωτεομική, το περιβάλλον,
όλα αυτά τα δεδομένα ρέουν ξεχωριστά σε μας, κι εμείς,
οι καημένοι οι γιατροί, πώς τα καταφέρνουμε;
Μπαίνουμε στην εποχή των ιατρικών συστημάτων ή της βιολογίας συστημάτων,
όπου μπορούμε να αρχίσουμε να ενσωματώνουμε όλες αυτές τις πληροφορίες.
Κοιτάζοντας για παράδειγμα, τα μοτίβα στο αίμα μας
10.000 βιοδεικτών σε μια ενιαία εξέταση,
μπορούμε να αρχίσουμε να εξετάσουμε αυτά τα μικρά μοτίβα
και ν' ανιχνεύσουμε νόσους σε ένα πολύ πρώιμο στάδιο.
Αυτό ονομάστηκε από τον Λη Χουντ, τον πατέρα του χώρου αυτού,
ιατρική P4.
Θα είμαστε προγνωστικοί, θα ξέρουμε τι μπορεί να πάθουμε.
Μπορούμε να είμαστε προληπτικοί, αυτή η πρόληψη μπορεί να προσωποποιηθεί
και το πιο σημαντικό, θα γίνει όλο και περισσότερο συμμετοχική.
Μέσω ιστοσελίδων όπως «Patients Like Me» (Ασθενείς σαν Εμένα)
ή τη διαχείριση των δεδομένων σας στο HealthVault της Microsoft
ή το Google Health, η αξιοποίησή τους με συμμετοχικούς τρόπους
θα γίνει ολοένα και πιο σημαντική.
Έτσι θα τελειώσω μέχρι με εκθετικά καλύτερα.
Θα θέλαμε οι θεραπείες, να γίνουν καλύτερες και πιο αποτελεσματικές.
Τώρα αντιμετωπίζουμε την υψηλή αρτηριακή πίεση, ως επί το πλείστον με χάπια.
Τι θα γίνει αν πάρουμε μια νέα συσκευή
και χτυπήσουμε τα νεύρα που βοηθούν στη διαμεσολάβηση της αρτηριακής πίεσης
και σε μια μόνο θεραπεία γιατρέψουμε την υπέρταση;
Αυτή είναι μια νέα συσκευή που ουσιαστικά κάνει αυτό.
Θα βγει στην αγορά μέσα σε ένα ή δύο χρόνια.
Τι θα λέγατε για περισσότερο στοχευμένες θεραπείες για τον καρκίνο;
Είμαι ογκολόγος κι έχω να πω ότι
τα περισσότερα από αυτά που δίνουμε στην ουσία είναι δηλητήριο.
Έχουμε μάθει στο Στάνφορντ κι αλλού
ότι μπορούμε να ανακαλύψουμε τα καρκινικά βλαστοκύτταρα
αυτά που φαίνεται να είναι πραγματικά υπεύθυνα για την υποτροπή της νόσου.
Έτσι, αν θεωρείτε τον καρκίνο ως ένα ζιζάνιο,
συχνά μπορούμε να καθαρίσουμε τα ζιζάνια.
Φαίνεται πως συρρικνώνεται, αλλά συχνά επιστρέφει.
Έτσι κάνουμε επίθεση στο λάθος στόχο.
Τα καρκινικά βλαστοκύτταρα παραμένουν,
κι ο όγκος μπορεί να επιστρέψει, μήνες ή χρόνια αργότερα.
Τώρα μαθαίνουμε ν' αναγνωρίζουμε τα καρκινικά βλαστοκύτταρα
και τ' αναγνωρίζουμε ως στόχους και πάμε για τη μακροπρόθεσμη θεραπεία.
Περνάμε στην εποχή της εξατομικευμένης ογκολογίας,
τη δυνατότητα να αξιοποιηθούν όλα αυτά τα στοιχεία μαζί,
να αναλύσουμε τον όγκο και να καταλήξουμε σε
ένα πραγματικό, συγκεκριμένο κοκτέιλ για κάθε ασθενή.
Τώρα, θα κλείσω με Αναγεννητική Ιατρική.
Έχω μελετήσει πολύ τα βλαστοκύτταρα
-τα εμβρυϊκά βλαστοκύτταρα είναι ιδιαίτερα ισχυρά.
Έχουμε επίσης τα ενήλικα βλαστοκύτταρα σε όλο το σώμα μας.
Τα χρησιμοποιούμε στον τομέα μου της μεταμόσχευσης μυελού των οστών.
Η Geron, μόλις πέρυσι, ξεκίνησε η πρώτη δοκιμή
χρησιμοποιώντας ανθρώπινα εμβρυϊκά βλαστοκύτταρα
για τη θεραπεία των τραυματισμών του νωτιαίου μυελού.
Η δοκιμή είναι ακόμη στην πρώτη φάση, αλλά εξελίσσεται.
Έχουμε χρησιμοποιήσει βλαστοκύτταρα ενηλίκων
σε κλινικές δοκιμές εδώ και περίπου 15 χρόνια για να προσεγγίσουμε
μια ολόκληρη σειρά θεμάτων, ιδίως στις καρδιαγγειακές νόσους.
Παίρνουμε τα δικά μας κύτταρα του μυελού των οστών
και θεραπεύουμε έναν ασθενή με καρδιακή προσβολή,
μπορούμε να δούμε μεγάλη βελτίωση στην καρδιακή λειτουργία και καλύτερη επιβίωση
χρησιμοποιώντας τα δικά μας κύτταρα του μυελού των οστών μετά από μια καρδιακή προσβολή.
Έχω εφεύρει μια συσκευή που ονομάζεται MarrowMiner,
ένας πολύ λιγότερο επεμβατικός τρόπος για τη λήψη του μυελού των οστών.
Τώρα είναι εγκεκριμένη απ' την FDA,
κι ας ελπίσουμε ότι θα είναι στην αγορά κατά το επόμενο έτος.
Ας ελπίσουμε ότι μπορείτε να εκτιμήσετε τη συσκευή εκεί
κάμπτοντας μέσα στο σώμα του ασθενούς και αφαιρώντας μυελό των οστών του,
αντί για 200 παρακεντήσεις, με μία μόνο παρακέντηση με τοπική αναισθησία.
Αλλά πού πάει πραγματικά η θεραπεία με τα βλαστοκύτταρα;
Εάν το καλοσκεφτείτε, κάθε κύτταρο στο σώμα σας έχει το ίδιο DNA
που είχατε όταν είσασταν έμβρυο.
Τώρα μπορούμε να επαναπρογραμματίσουμε τα δερματικά σας κύτταρα
να ενεργήσουν σαν ένα πολυδύναμο εμβρυακό βλαστοκύτταρο
και να τα χρησιμοποιήσουμε για να θεραπεύσουμε πολλαπλά όργανα στον ίδιο ασθενή,
κάνοντας τις δικές σας εξατομικευμένες βλαστοκυτταρικές σειρές.
Νομίζω ότι θα είναι μια νέα εποχή στην τράπεζα των δικών σας βλαστοκυττάρων
να έχετε στην κατάψυξη τα δικά σας καρδιακά κύτταρα,
μυοκύτταρα και νευρικά κύτταρα
για να χρησιμοποιηθούν στο μέλλον, αν χρειαστούν.
Το ενσωματώνουμε αυτό τώρα με μια ολόκληρη εποχή κυτταρικής μηχανικής,
και ενσωματώνοντας εκθετικές τεχνολογίες
για τρισδιάστατη εκτύπωση οργάνων
-αντικαταθιστώντας το μελάνι με κύτταρα
και ουσιαστικά χτίζοντας και ανακατασκευάζοντας ένα τρισδιάστατο όργανο.
Εκεί κατευθύνονται τα πράγματα -ακόμα πολύ πρώιμες ημέρες.
Αλλά νομίζω, ως προς την ενσωμάτωση εκθετικών τεχνολογιών,
αυτό είναι το παράδειγμα.
Τέλος, όσο σκέφτεστε τις τάσεις της τεχνολογίας
και πώς επηρεάζουν την υγεία και την ιατρική,
περνάμε σε μία εποχή μικρογράφησης,
αποκέντρωσης και εξατομίκευσης.
Νομίζω ότι βάζοντας τα όλα μαζί, αν μπορούμε ν' αρχίσουμε
να σκεφτόμαστε πώς να τα κατανοήσουμε και να τα αξιοποιήσουμε,
θα ενδυναμώσουμε τον ασθενή,
θα ενεργοποιήσουμε τον γιατρό, θα ενισχύσουμε την ευεξία
και θα αρχίσουμε να θεραπεύουμε αυτούς που είναι καλά πριν αρρωστήσουν.
Επειδή ξέρω ως γιατρός, όταν κάποιος έρχεται σε μένα με νόσο σταδίου 1
ενθουσιάζομαι -συχνά μπορούμε να τους θεραπεύσουμε.
Αλλά συχνά είναι πολύ αργά και είναι για παράδειγμα καρκίνος σε στάδιο 3 ή 4.
Έτσι, αξιοποιώντας αυτές τις τεχνολογίες μαζί,
νομίζω ότι θα μπούμε σε μια νέα εποχή
που μου αρέσει να αποκαλώ Ιατρική μηδενικού σταδίου.
Ως γιατρός του καρκίνου, ανυπομονώ να ξεμείνω από δουλειά.
Ευχαριστώ πάρα πολύ.
Οικοδεσπότης: Ευχαριστώ. Ευχαριστώ.
(Χειροκρότημα)
Μία υπόκλιση. Μία υπόκλιση.